ddrg/super_eurlex huggingface dataset:
B4-0606, 0621 και 0647/96

Ψήφισμα σχετικά με τα Δικαιώματα του Ανθρώπου στην Τυνησία

Το Ευρωπαϊκό Κοινοβούλιο,

Α. ανησυχώντας ζωηρά για την επιδείνωση της κατάστασης των Δικαιωμάτων του Ανθρώπου στην Τυνησία,

Β. υπενθυμίζοντας ότι η συμφωνία Ευρώπης-Μεσογείου για τη σύνδεση αφενός μεν της Ευρωπαϊκής Κοινότητας και των μελών της και αφετέρου της Δημοκρατίας της Τυνησίας εμμένει στο σεβασμό των δημοκρατικών αρχών και των ανθρωπίνων δικαιωμάτων, στην αρχή της αμοιβαιότητας και της εταιρικής σχέσης,

Γ. καταθορυβημένο για τις διώξεις εις βάρος των αντιφρονούντων και των οικογενειών τους,

Δ. ανησυχώντας για τα συχνά πλήγματα κατά της ελεύθερης κυκλοφορίας των υπηκόων της Τυνησίας, των οποίων τα διαβατήρια κατάσχονται, και συγκεκριμένα λόγω των προσφάτων γεγονότων εις βάρος του κ. Fenniche,

Ε. ανησυχώντας από τις πληροφορίες που προέρχονται από τις εκθέσεις του ΟΗΕ και των διεθνών οργανισμών σχετικά με κακομεταχείριση, βασανιστήρια και την έλλειψη ιατρικών φροντίδων προς τους κρατουμένους, ενώ υπάρχουν καταγγελίες για θανάτους κρατουμένων υπό ύποπτες συνθήκες,

ΣΤ. ανησυχώντας για την απουσία ελευθεροτυπίας,

Ζ. ανησυχώντας ζωηρά για τη σύλληψη του κ. Najib Hosni, δικηγόρου για τα ανθρώπινα δικαιώματα, για τη δίκη του κ. Mohammed Mouadda η οποία δεν διεξήχθη σύμφωνα με τους κανόνες που αφορούν τα Δικαιώματα του Ανθρώπου, και με τις διεθνείς συνθήκες που έχει υπογράψει η Τυνησία, καθώς και για την κατάσταση του Δρ. Marzouki, πρώην Προέδρου του τυνησιακού Συνδέσμου για τα Δικαιώματα του Ανθρώπου, και για τη σύλληψη του κ. Chamari, βουλευτή και αντιπροέδρου του MDS,

Η. χαιρετίζει την απελευθέρωση των Sofiane Mourali και Hafedh Ben Gharbia, ελπίζει δε ότι οι αρχές της Τυνησίας θα συνεχίσουν να ενεργούν προς την ίδια κατεύθυνση,

Το Ευρωπαϊκό Κοινοβούλιο,

1. συνειδητοποιεί ότι η Τυνησία βρίσκεται σε μεταβατική περίοδο, όσον αφορά το οικονομικό, πολιτικό και κοινωνικό επίπεδο και έχει να αντιμετωπίσει τις προκλήσεις των εξτρεμιστικών κινημάτων, φρονεί όμως ότι τούτο δεν δικαιολογεί τη σύνθλιψη των δημοκρατικών ελευθεριών η οποία, εν καιρώ, δεν δύναται παρά να ενισχύσει τους ίδιους τους εξτρεμιστές και να αυξήσει την επιρροή τους;

2. ζητεί από την Συμβούλιο και την Επιτροπή να κάνουν χρήση του πολιτικού διαλόγου που προβλέπεται μεταξύ της Ευρωπαϊκής Ένωσης και της Τυνησίας ούτως ώστε να καμφθεί η πολιτική της τελευταίας όσον αφορά τη δημοκρατική αντιπολίτευση, και να καταστούν σεβαστές οι διεθνείς δεσμεύσεις της υπέρ των Δικαιωμάτων του Ανθρώπου;

3. αναθέτει στην κοινοβουλευτική αντιπροσωπεία για τις σχέσεις με το Μαγκρέμπ να θίξει το ζήτημα των δικαιωμάτων του ανθρώπου κατά την προσεχή συνάντησή της με τους βουλευτές της Τυνησίας;

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, στην κυβέρνηση και στο κοινοβούλιο της Τυνησίας.
B4-0711/96

Ψήφισμα σχετικά με την κατάσταση των ανθρωπίνων δικαιωμάτων στο Μαρόκο

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τις παραβιάσεις των ανθρωπίνων δικαιωμάτων στο Μαρόκο και για τα άτομα που έχουν εξαφανισθεί, καθώς και τα ψηφίσματά του σχετικά με τη διαμάχη στη Δυτική Σαχάρα,

Α. υπενθυμίζοντας ότι το Μαρόκο έχει προσυπογράψει τις διεθνείς συμβάσεις για την προστασία των ανθρωπίνων δικαιωμάτων και για την απαγόρευση των βασανιστηρίων,

Β. λαμβάνοντας υπόψη την απόφαση του Συμβουλίου Ασφαλείας των Ηνωμένων Εθνών να μειώσει το προσωπικό και τα υλικά του μέσα στη Δυτική Σαχάρα, και αναλογιζόμενο τις συνέπειες που θα μπορούσε να έχει η απόφαση αυτή,

Γ. θεωρώντας ότι, υπό τη σημερινή κατάσταση, η αναστολή της διαδικασίας για την προετοιμασία του δημοψηφίσματος θέτει σε κίνδυνο το ειρηνευτικό σχέδιο,

Δ. εκφράζοντας την ελπίδα ότι η Ευρωπαϊκή Ένωση και το Μαρόκο, υποστηρίζοντας τους γενικούς στόχους της νέας μεσογειακής πολιτικής που περιλαμβάνονται στις ευρω-μεσογειακές συμφωνίες, θα αναπτύξουν σε βάθος τις μεταξύ τους σχέσεις με προοπτική τη θεσμοθέτηση ενός πολιτικού διαλόγου, πράγμα που αποτελεί προϋπόθεση για την αντιμετώπιση των κοινών προκλήσεων στη Λεκάνη της Μεσογείου,

1. εκφράζει την ανησυχία του για την κατάσταση των ανθρωπίνων δικαιωμάτων στο Μαρόκο[semigr ]

2. καλεί την Ευρωπαϊκή Ένωση, τα κράτη μέλη της και το Μαρόκο να υποστηρίξουν ανεπιφύλακτα έναν ευρύ και συνεχή διάλογο που θα στοχεύει στην προώθηση του σεβασμού των δικαιωμάτων και ελευθεριών του ανθρώπου και ζητεί από την κυβέρνηση του Μαρόκου και το Μέτωπο Πολισάριο να λάβουν όλα τα αναγκαία μέτρα προκειμένου να εξευρεθεί, το ταχύτερο δυνατό, μία λύση για το πρόβλημα της Δυτικής Σαχάρας, σε πνεύμα απολύτου σεβασμού των ψηφισμάτων των Ηνωμένων Εθνών[semigr ]

3. λαμβάνει υπό σημείωσιν την άποψη του Συμβουλίου Ασφαλείας των Ηνωμένων Εθνών ότι οι μαροκινές αρχές και το Μέτωπο Πολισάριο πρέπει να εμβαθύνουν τον απ´ ευθείας διάλογo τους προκειμένου να παραμεριστούν τα εμπόδια στα οποία προσκρούει σήμερα η διαδικασία προπαρασκευής του δημοψηφίσματος για την αυτοδιάθεση της Δυτικής Σαχάρας[semigr ]

4. καλεί την Επιτροπή να παρακολουθεί σε μόνιμη βάση την κατάσταση των ανθρωπίνων δικαιωμάτων και τη διαδικασία εκδημοκρατισμού στο Μαρόκο και ζητεί από την Επιτροπή να υποβάλλει στο Ευρωπαϊκό Κοινοβούλιο, τουλάχιστον μία φορά το χρόνο, έκθεση σχετικά με το σεβασμό των ανθρωπίνων δικαιωμάτων στη χώρα αυτή και την εφαρμογή της ευρωμεσογειακής συμφωνίας[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση του Μαρόκου.
B4-0734/96

Ψήφισμα σχετικά με τις εκλογές στη Βοσνία-Ερζεγοβίνη

Το Ευρωπαϊκό Κοινοβούλιο,

Α. έχοντας υπόψη ότι πρόκειται να διεξαχθούν εθνικές εκλογές στη Βοσνία- Ερζεγοβίνη το αργότερο ως τις 14 Σεπτεμβρίου, σύμφωνα με τη Συμφωνία του Ντέϊτον,

Β. έχοντας υπόψη ότι πρέπει επειγόντως να βελτιωθούν οι συνθήκες για τη διεξαγωγή δημοκρατικών εκλογών, κυρίως όσον αφορά την ελευθερία της διακίνησης, την ελευθερία των μέσων μαζικής ενημέρωσης και την επιστροφή των εκτοπισμένων και των προσφύγων,

Γ. έχοντας υπόψη ότι οι εκλογές αποτελούν ευκαιρία για την επανένταξη της Βοσνίας-Ερζεγοβίνης,

Δ. έχοντας υπόψη ότι η αναβολή των εκλογών θα κινδύνευε να επιδεινώσει τη διαίρεση της Βοσνίας-Ερζεγοβίνης, αφήνοντας τη χώρα χωρίς εθνικό κοινοβούλιο, κυβέρνηση και προεδρία, και παρατείνοντας την εξουσία των τοπικών ηγετών που δεν έχουν καμία νομιμοποίηση,

Ε. έχοντας υπόψη ότι η κατωτέρω διάταξη στη Συμφωνία του Ντέϊτον ενδέχεται να εμποδίσει τους πρόσφυγες να ψηφίσουν δίνοντάς τους την εντύπωση ότι, εάν ψηφίσουν, κινδυνεύουν να εξαναγκασθούν στη συνέχεια να επιστρέψουν: «η άσκηση από πρόσφυγα του δικαιώματος ψήφου ερμηνεύεται ως επιβεβαίωση της πρόθεσής του να επιστρέψει στη Βοσνία-Ερζεγοβίνη»,

Το Ευρωπαϊκό Κοινοβούλιο,

1. υπογραμμίζει τη σημασία της διεξαγωγής εκλογών την προγραμματισμένη ημερομηνία σε όλα τα επίπεδα στη Βοσνία-Ερζεγοβίνη - σε επίπεδο δήμων, καντονίων καθώς και σε εθνοτικό και εθνικό επίπεδο[semigr ]

2. υπογραμμίζει ότι πρέπει να καταβληθεί κάθε προσπάθεια για τη δημιουργία των ευνοϊκότερων δυνατών συνθηκών για τη διεξαγωγή δημοκρατικών εκλογών[semigr ]

3. καλεί την Επιτροπή, το Συμβούλιο και τα κράτη μέλη να εντείνουν τις πιέσεις σε όλους τους ηγέτες, ιδιαίτερα όμως στους σέρβους και τους κροάτες ηγέτες που έχουν επιρροή στη Βοσνία-Ερζεγοβίνη, για την εγγύηση της ελευθερίας του λόγου, της ελευθερίας των μέσων μαζικής ενημέρωσης και της ελευθερίας διακίνησης στη Βοσνία-Ερζεγοβίνη[semigr ]

4. καλεί τους πολιτικούς που είναι υπεύθυνοι για τη δύναμη επιβολής του ΝΑΤΟ (IFOR) και τους διοικητές του IFOR να φροντίσουν ώστε να αξιοποιηθεί περισσότερο η αποστολή του IFOR στη Βοσνία-Ερζεγοβίνη, ειδικότερα με το να συμμετέχουν ενεργητικότερα οι στρατιώτες του IFOR στη σύλληψη των εγκληματιών πολέμου, τη διάλυση οδοφραγμάτων, τη συνοδεία των προσφύγων κατά τον επαναπατρισμό τους και τη συνοδεία των δημοσιογράφων που επιθυμούν να καλύψουν όλη τη χώρα[semigr ]

5. καλεί τα κράτη μέλη που έχουν δεχθεί πρόσφυγες από τη Βοσνία-Ερζεγοβίνη να εγγυηθούν ότι κανείς από αυτούς δεν θα εξαναγκασθεί να επιστρέψει διότι άσκησε το δικαίωμα ψήφου[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, τις κυβερνήσεις και τα κοινοβούλια της Βοσνίας-Ερζεγοβίνης, της Σερβίας/Μαυροβουνίου και της Κροατίας, το επιτελείο του IFOR και τον Υψηλό Εκπρόσωπο της Διεθνούς Κοινότητας.
B4-0586, 0605, 0623, 0638, 0657/96

Ψήφισμα σχετικά με τις παραβιάσεις των ανθρωπίνων δικαιωμάτων στη Βραζιλία

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 16ης Σεπτεμβρίου 1993 ((ΕΕ C 268 της 4.10.1993, σελ. 139)), της 21ης Απριλίου 1994 ((ΕΕ C 128 της 9.05.1994, σελ. 314)), της 12ης Οκτωβρίου 1995 ((ΕΕ C 287 της 30.10.1995, σελ. 202)), κυρίως για τη Βραζιλία,

- έχοντας υπόψη την πρόσφατη σύναψη της συμφωνίας-πλαισίου με τις χώρες της MERCOSUR, η οποία βασίζεται στον σεβασμό των ανθρωπίνων δικαιωμάτων,

Α. εκφράζοντας τον αποτροπιασμό του για τη σφαγή που διεπράχθη στις 17 Απριλίου 1996 στο Eldorado de Carajas (πολιτεία Parα της Βραζιλίας), κατά την οποία οι αστυνομικές δυνάμεις της πολιτείας Parα κατέστειλαν διαδήλωση ομάδας εργατών γης που διεκδικούσαν την απαλλοτρίωση γαιών στην περιφέρεια αυτή με στόχο την αγροτική μεταρρύθμιση, με αποτέλεσμα να φονευθούν από τη στρατιωτική αστυνομία 25 εργάτες γης,

Β. θεωρώντας ότι η βίαιη καταστολή διαδηλώσεων κοινωνικού χαρακτήρα είναι αντίθετη προς τα θεμελιώδη πολιτικά δικαιώματα,

Γ. λαμβάνοντας υπόψη ότι σημαντικό τμήμα του ενεργού πληθυσμού της Βραζιλίας ανήκει στον αγροτικό χώρο και ότι 4 εκατομμύρια χωρικών δεν έχουν σταθερή εργασία,

Δ. εκφράζοντας την ανησυχία του για το λόγο ότι το πρόβλημα της μη υλοποίησης της αγροτικής μεταρρύθμισης στη Βραζιλία αποτελεί γενεσιουργό αιτία βιαιοτήτων και υπενθυμίζοντας την ανάγκη αναδιανομής των μη χρησιμοποιούμενων γαιών,

Ε. λαμβάνοντας υπόψη τα μέτρα που έλαβε ο Πρόεδρος της Δημοκρατίας μετά τα επεισόδια, καθώς και αυτά που εξήγγειλε η Ομοσπονδιακή Κυβέρνηση,

1. καταδικάζει δριμύτατα την σφαγή του Eldorado de Carajas και εκφράζει την αλληλεγγύη του στις οικογένειες των θυμάτων;

2. καλεί τις αρχές της πολιτείας του Parα να καταβάλουν κάθε προσπάθεια ώστε οι υπαίτιοι της σφαγής να συλληφθούν και να οδηγηθούν στη δικαιοσύνη, σε αστικά δικαστήρια;

3. υποστηρίζει τις προσπάθειες που καταβάλλει η Ομοσπονδιακή Κυβέρνηση της Βραζιλίας προκειμένου να παρακολουθήσει τη διαδικασία που βρίσκεται σε εξέλιξη στην Πολιτεία του Parα, ώστε να εξασφαλισθεί η πλήρης διαλεύκανση των εγκλημάτων και να τιμωρηθούν οι ένοχοι;

4. εκφράζει την ικανοποίησή του για τις προτάσεις της Ομοσπονδιακής Κυβέρνησης σχετικά με τον επείγοντα χαρακτήρα που δίδεται στο νομοσχέδιο που προβλέπει την παραπομπή της δίκης για εγκλήματα που διαπράττουν οι στρατιωτικοί αστυφύλακες εν υπηρεσία από τη στρατιωτική στην πολιτική δικαιοσύνη;

5. ενθαρρύνει την κυβέρνηση και το Κοινοβούλιο της Βραζιλίας να υλοποιήσουν την αγροτική μεταρρύθμιση και ευελπιστεί ότι το Κοινοβούλιο της Βραζιλίας θα εγκρίνει, χωρίς περαιτέρω καθυστερήσεις, το νομοσχέδιο για την απλοποίηση των διαδικασιών απαλλοτρίωσης των γαιών τις οποίες αφορά η αγροτική μεταρρύθμιση;

6. προτρέπει την Κυβέρνηση της Βραζιλίας να διατηρεί διαρκώς ανοικτή τη συζήτηση για τα θέματα που έχουν σχέση με την αγροτική μεταρρύθμιση, με τη συμμετοχή όλων των ενδιαφερομένων κοινωνικών φορέων, και κυρίως των εργατών γης;

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση και το Κογκρέσο του Ομόσπονδου Κράτους της Βραζιλίας.
B4-0338, 0359, 0369, 0372 και 0396/96

Ψήφισμα σχετικά με την ελευθερία του Τύπου στην Αλγερία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στην Αλγερία,

Α. λαμβάνοντας υπόψη τον ηυξημένο αριθμό επιθέσεων στρεφόμενων κυρίως κατά των δημοσιογράφων στην Αλγερία,

Β. καταδικάζοντας εντονότατα όλες αυτές τις επιθέσεις, και ιδίως εκείνη κατά του Κέντρου Τύπου, κατά την οποία τρεις δημοσιογράφοι βρήκαν τον θάνατο,

Γ. λαμβάνοντας υπόψη ότι η ελευθερία του τύπου, που ήδη υπόκειται σε διάφορες μορφές κυβερνητικής λογοκρισίας, αποτελεί κατ' εξοχήν στόχο των τρομοκρατών, που απορρίπτουν κάθε ιδέα δημοκρατίας για τη χώρα αυτή,

Δ. λαμβάνοντας υπόψη την απόφαση που έλαβε στις 4 Μαρτίου 1996 η αλγερινή κυβέρνηση για απαγόρευση της κυκλοφορίας του εβδομαδιαίου περιοδικού «La Νation», την επομένη της δημοσίευσης φακέλου σχετικά με την παραβίαση των ανθρωπίνων δικαιωμάτων από τις δυνάμεις ασφαλείας της Αλγερίας,

Ε. λαμβάνοντας υπόψη ότι μια πραγματική δημοκρατία πρέπει να έχει ως κύριο σκοπό την προαγωγή και προάσπιση του κράτους δικαίου, του πλουραλισμού και της ελευθερίας έκφρασης, και ότι ο αγώνας κατά της τρομοκρατίας δεν μπορεί σε καμία περίπτωση να δικαιολογήσει τον αυθαίρετο περιορισμό της άσκησης αυτών των στοιχειωδών δικαιωμάτων,

ΣΤ. υπενθυμίζοντας ότι δεν μπορεί να υπάρξει αληθινή δημοκρατία χωρίς ελευθερία του Τύπου,

1. καταδικάζει απερίφραστα όλες τις επιθέσεις κατά αλγερινών δημοσιογράφων[semigr ]

2. καταδικάζει εξίσου απερίφραστα την κατάσχεση και απαγόρευση της έκδοσης του εβδομαδιαίου περιοδικού «La Nation»[semigr ]

3. ζητεί από την Επιτροπή και το Συμβούλιο να υποστηρίξουν όλως ιδιαιτέρως τα προγράμματα εκείνα που αποσκοπούν στην εξασφάλιση του δικαιώματος ελεύθερης έκφρασης στη χώρα[semigr ] τα προγράμματα αυτά μπορούν να έχουν τη μορφή της παροχής βοήθειας σε εφημερίδες, σε ραδιοτηλεοπτικές εκπομπές, που μετά από εκτύπωση ή μαγνητοσκόπηση επί του εδάφους της Ένωσης, θα μεταδίδονται στην Αλγερία. Ζητεί επίσης από την Επιτροπή να υποστηρίξει πρωτοβουλίες μεγάλων ευρωπαϊκών μέσων μαζικής ενημέρωσης που αναλαμβάνουν υπό την αιγίδα τους, τους αλγερινούς συναδέλφους τους, όπως η αδελφοποίηση μεταξύ της «Monde Diplomatique» και της «La Nation»[semigr ]

4. συγχαίρει τις αλγερινές αρχές για την απόφασή τους να ανοικοδομήσουν σύντομα το Κέντρο Τύπου, τους ζητεί όμως θερμά να εξεύρουν το ταχύτερο μία μακροπρόθεσμη στρατηγική για να τεθεί τέλος στις επιθέσεις των οποίων θύματα είναι κυρίως οι δημοσιογράφοι και να διασφαλισθούν γι' αυτούς τους τελευταίους καλύτερες συνθήκες εργασίας και μεγαλύτερη ελευθερία έκφρασης[semigr ]

5. καλεί τους μεγάλους διεθνείς οργανισμούς, και ιδιαίτερα την Unesco, να διοργανώσουν επειγόντως, μαζί με τα διεθνή πρακτορεία Τύπου, μια διάσκεψη εργασίας σχετικά με την ελευθερία του Τύπου στην Αλγερία και σχετικά με όλες τις δράσεις που μπορεί να ενθαρρύνει και να αναλάβει στον τομεά αυτό η διεθνής κοινότητα[semigr ]

6. αναθέτει στον Πρόεδρό του να διαβιβάσει το παρόν ψήφισμα στην αλγερινή κυβέρνηση, τον Γενικό Γραμματέα της Unesco, την Επιτροπή και το Συμβούλιο.
B4-0636 και 0649/96

Ψήφισμα σχετικά με τα ανθρώπινα δικαιώματα στο Θιβέτ

Το Ευρωπαϊκό Κοινοβούλιο,

- υπενθυμίζοντας τα ψηφίσματα με θέμα την κατάσταση στο Θιβέτ τα οποία έχει εγκρίνει κατά το παρελθόν,

Α. εκφράζοντας σοβαρή ανησυχία λόγω των ανταποκρίσεων από το Πεκίνο και τη Λάσα σύμφωνα με τις οποίες οι αρχές της Κίνας στο κατεχόμενο Θιβέτ επεξέτειναν την απαγόρευση αναρτήσεως φωτογραφιών του Δαλάι Λάμα ώστε εκτός των υπουργείων και των ναών να ισχύει και για τα σχολεία και τις κατοικίες των ιδιωτών, δεδομένου ότι επιτρέπονταν από το 1979 η ανάρτηση φωτογραφιών του Δαλάι Λάμα στο Θιβέτ,

Β. αποδοκιμάζοντας τη σύμφωνα με τις ως άνω πληροφορίες διενέργεια ερευνών από σπίτι σε σπίτι για να ελεγχθεί εάν υπάρχουν φωτογραφίες του Δαλάι Λάμα,

Γ. σημειώνοντας τις πληροφορίες περί θανάτων και σοβαρών τραυματισμών διαφόρων Θιβετιανών, ως αποτέλεσμα της βιαίας καταστολής διαδηλώσεων,

1. εκφράζει τη λύπη του διότι η Κίνα συνεχίζει την πολιτική καταπιέσεως και ψυχολογικού καταναγκασμού και την πολιτική μεταφοράς πληθυσμών στο Θιβέτ;

2. ζητεί από τις κινεζικές αρχές να σεβαστούν το δικαίωμα θρησκευτικής ελευθερίας του θιβετιανού λαού;

3. παροτρύνει τις κινεζικές αρχές να εξασφαλίσουν ότι όλοι οι τραυματίες θα έχουν πρόσβαση σε ιατρική περίθαλψη χωρίς να φοβούνται σύλληψη ή ψυχολογικό καταναγκασμό;

4. αναθέτει στην αντιπροσωπεία για τις Σχέσεις με την Κίνα να θέσει το θέμα στους συνομιλητές της κατά την επικείμενη συνάντηση στο Πεκίνο και δη κατά τον δέοντα τρόπο;

5. ζητεί από τον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, την κυβέρνηση της Λαϊκής Δημοκρατίας της Κίνας και στην εξόριστη κυβέρνηση του Θιβέτ.
B4-0597, 0603, 0617, 0652 και 0660/96

Ψήφισμα σχετικά με την ελεύθερη κυκλοφορία και μεταφορά των γεωργικών προϊόντων στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το άρθρο 7 της Συνθήκης ΕΚ, το οποίο εγγυάται την ελεύθερη κυκλοφορία των εμπορευμάτων στο εσωτερικό της ΕΕ,

- έχοντας υπόψη το άρθρο 5 της Συνθήκης ΕΚ, το οποίο δημιουργεί στα κράτη μέλη την υποχρέωση να διασφαλίζουν την ελεύθερη κυκλοφορία των εμπορευμάτων εντός της εθνικής τους επικράτειας,

Α. έχοντας υπόψη τις επανειλημμένες επιθέσεις στις οποίες προέβησαν, κατά τα τέλη Μαΐου 1996, ομάδες γάλλων γεωργών εναντίον φορτηγών οχημάτων που διαμετακόμιζαν ισπανικά οπωροκηπευτικά προϊόντα σε χώρες της Ευρωπαϊκής Ένωσης,

Β. έχοντας πληροφορηθεί ότι γάλλοι αγρότες κατέστρεψαν οπωροκηπευτικά προϊόντα τα οποία ήδη ευρίσκονταν σε γαλλικές αγορές,

Γ. λαμβάνοντας υπόψη ότι αυτές οι αδικαιολόγητες επιθέσεις επαναλαμβάνονται κατά τα τελευταία έτη και συνιστούν επίθεση εις βάρος της ελεύθερης κυκλοφορίας αγαθών και ότι η απώλεια των αγορών συνιστά επίσης οικονομική βλάβη,

Δ. εκτιμώντας ότι η από ετών παραπομπή του ζητήματος στο Δικαστήριο δεν απαλλάσσει τη Γαλλία της υποχρέωσης για τη διατήρηση του κράτους δικαίου και των δεσμεύσεων που έχει αναλάβει στο πλαίσιο της Ευρωπαϊκής Ένωσης, καθώς και ότι η Επιτροπή πρέπει να συνεχίσει να εκπληρώνει την αποστολή της και να επαγρυπνεί για την τήρηση των Συνθηκών,

1. καταδικάζει τις πράξεις αυτές που πλήττουν σοβαρά την ελεύθερη κυκλοφορία των αγαθών στην Ευρωπαϊκή Ένωση και την παθητικότητα των αρμόδιων γαλλικών αρχών που ουδέν έπραξαν για να τις αποτρέψουν;

2. απαιτεί να χορηγηθούν ταχέως από τη γαλλική κυβέρνηση επαρκείς αποζημιώσεις για την κάλυψη των ζημιών που προκλήθηκαν από τα επεισόδια αυτά, όπως άλλωστε ανεκοίνωσε και ο γάλλος Υπουργός Γεωργίας κ. Vasseur;

3. καλεί τη γαλλική κυβέρνηση να θέσει σε εφαρμογή όλα τα αναγκαία μέτρα ώστε να αποφευχθεί η επανάληψη αυτού του περιστατικού και να αναλάβουν τις ποινικές τους ευθύνες οι υπαίτιοι των ενεργειών αυτών;

4. καλεί το Συμβούλιο και την Επιτροπή να λάβουν αμέσως μέτρα που θα εγγυώνται την ελεύθερη κυκλοφορία των προϊόντων και στον τομέα των οπωροκηπευτικών, και θα εξασφαλίζουν συνθήκες θεμιτού ανταγωνισμού μεταξύ των παραγωγών οπωροκηπευτικών προϊόντων;

5. ζητεί από τις κυβερνήσεις των χωρών στο έδαφος των οποίων σημειώνονται αυτού του είδους οι επιθέσεις να λάβουν όλα τα δυνατά μέτρα ώστε να αποφευχθεί η επανάληψή τους στο μέλλον και από τις οργανώσεις παραγωγών να εξακολουθήσουν να διατηρούν επαφές που διευκολύνουν την κατανόηση μεταξύ των διαφόρων επαγγελματικών ομάδων του τομέως;

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις των κρατών μελών, και στις αντιπροσωπευτικές γεωργικές οργανώσεις της Ισπανίας και της Γαλλίας.
B4-0497, 0503, 0508, 0515, 0521 και 0538/96

Ψήφισμα σχετικά με τον Patrick Kelly, σοβαρά ασθενή κρατούμενο στη Βόρειο Ιρλανδία

Το Ευρωπαϊκό Κοινοβούλιο,

- έχοντας υπόψη τη Σύμβαση σχετικά με τη μεταφορά καταδίκων, την οποία έχουν επικυρώσει όλες οι χώρες της Ευρωπαϊκής Ένωσης,

A. γνωρίζοντας ότι ο Patrick Kelly καταδικάστηκε το 1992 στο Λονδίνο σε 25 χρόνια φυλακή, για συνωμοσία με σκοπό την πρόκληση εκρήξεων,

B. γνωρίζοντας ότι ο Patrick Kelly μεταφέρθηκε στις φυλακές Maghaberry της Βορείου Ιρλανδίας στις 13 Δεκεμβρίου 1995 από τις φυλακές Whitemoor όπου εκρατείτο προηγουμένως, και ότι πάσχει από ενδεχομένως θανατηφόρο καρκίνο του δέρματος,

Γ. γνωρίζοντας τις ταλαιπωρίες και την οδύνη που συνεπάγονται για την οικογένειά του οι επισκέψεις στη φυλακή, και κατανοώντας τις ανησυχίες της για την επιδείνωση της υγείας του,

Δ. γνωρίζοντας τις προσπάθειες της Ιρλανδικής Κυβέρνησης να επιτύχει τη μεταφορά του Patrick Kelly και τη δηλωμένη προθυμία της να δεχθεί τη μεταφορά του στην ιρλανδική δικαιοδοσία,

Ε. λαμβάνοντας υπόψη ότι η Σύμβαση για τη μεταφορά καταδίκων θεσπίστηκε ακριβώς για να επιτρέπει τη μεταφορά κρατουμένων σε περιπτώσεις όπως αυτή, όπου σαφείς ανθρωπιστικοί λόγοι υπαγορεύουν τη μεταφορά,

1. εφιστά την προσοχή στις επανειλημμένες εκκλήσεις από πολιτικά κόμματα της Βορείου Ιρλανδίας και της Δημοκρατίας της Ιρλανδίας υπέρ της μεταφοράς του Patrick Kelly σε φυλακή της Ιρλανδικής Δημοκρατίας για ανθρωπιστικούς λόγους[semigr ]

2. καλεί τις αρμόδιες Αρχές να επιτρέψουν τη μεταφορά του κ. Kelly στις φυλακές του Portlaoise που είναι κοντά στην οικογένειά του[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις του Ηνωμένου Βασιλείου και της Ιρλανδίας.
B4-0546/96

Ψήφισμα σχετικά με τα ανθρώπινα δικαιώματα στην Κολομβία

Το Ευρωπαϊκό Κοινοβούλιο,

Α. ανησυχώντας βαθύτατα για τη δολοφονία 10 ατόμων στις 3 Απριλίου 1996 στο χωριό Urabα, την απαγωγή του αδελφού του πρώην Προέδρου της Κολομβίας, το θάνατο 31 στρατιωτών και τα 17 άτομα που τραυματίστηκαν στην περιοχή Nariρo στις 15 Απριλίου 1996,

Β. λαμβάνοντας υπόψη την χρόνια κατάσταση γενικευμένης βίας, η οποία οφείλεται σε διάφορες ομάδες και προκαλεί σοβαρές παραβιάσεις των ανθρωπίνων δικαιωμάτων στην Κολομβία,

Γ. ανησυχώντας για το γεγονός ότι, στη χώρα αυτή, οι υπεύθυνοι των παραβιάσεων των δικαιωμάτων του ανθρώπου παραμένουν, σε μεγάλο βαθμό, ατιμώρητοι,

Δ. ανησυχώντας για την εξαγγελία του Προέδρου της Κολομβίας το Φεβρουάριο 1996 σχετικά με την επαναφορά της θανατικής ποινής στην Κολομβία και την καταγγελία της Αμερικανικής Σύμβασης των Ανθρωπίνων Δικαιωμάτων,

Ε. πεπεισμένο για την επιτακτική ανάγκη να υποστηριχθεί η Κολομβία για να ξεπεράσει την κρίση στον τομέα των ανθρωπίνων δικαιωμάτων, πράγμα που θα ενισχύσει το κράτος δικαίου,

ΣΤ. πεπεισμένο για την ανάγκη ορισμού ειδικού εισηγητή της Επιτροπής του ΟΗΕ για τα Δικαιώματα του Ανθρώπου με την εντολή να συντάξει έκθεση για την εξέλιξη της κατάστασης των ανθρωπίνων δικαιωμάτων στην Κολομβία,

Το Ευρωπαϊκό Κοινοβούλιο,

1. ζητεί από την κυβέρνηση και τη Γενική Εισαγγελία της Κολομβίας να προσφύγουν σε όλα τα μέσα που διαθέτουν προκειμένου να λογοδοτησουν ενώπιον της δικαιοσύνης οι υπεύθυνοι αυτών των νέων σφαγών[semigr ]

2. ζητεί από όλες τις πολιτικές και κοινωνικές δυνάμεις να σεβασθούν τα ανθρώπινα δικαιώματα και καλεί τη Γενική Εισαγγελία και τη Δικαστική Εξουσία της Κολομβίας να τιμωρήσουν τους υπευθύνους των παραβίασεων αυτών[semigr ]

3. ζητεί από την κυβέρνηση της Κολομβίας να συνεργασθεί στενά με τους διεθνείς οργανισμούς προκειμένου να βελτιωθεί η κατάσταση των ανθρωπίνων δικαιωμάτων στη χώρα αυτή[semigr ]

4. ζητεί από την Κυβέρνηση της Κολομβίας να μην χρησιμοποιείται η ανακήρυξη της κατάστασης έκτακτης ανάγκης σε ορισμένα χωριά ως μέσο για την παραβίαση των ανθρωπίνων δικαιωμάτων[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών καθώς και στο Κογκρέσο και την Κυβέρνηση της Κολομβίας.